எங்கே புருஷன் தன்னை விட்டு போய்விடுவாரோ என்ற பயத்தில் கிருஷ்ணவேணியும் வீட்டில் கிடந்த 5 பவுன் நகையை எடுத்து கொண்டு, கோவிந்தராஜ் சொன்ன காளி கோயிலுக்கு போய் இருக்கிறார். அதாவது 20-ம் தேதி இரவு 8.30 மணிக்கு குளித்து முடித்து பூ வைத்து கொண்டு கிளம்பி இருக்கிறார். அங்கு தயாராக இருந்த கோவிந்தராஜ், கிருஷ்ணவேணியை “கிழக்கு பக்கம் பார்த்து உட்கார்ந்துக்கோம்மா, உன் கையில் இந்த எலுமிச்சம் பழத்தை கொடுத்து கெட்டியாக பிடிச்சிக்கோம்மா “என்று சொல்லி இருக்கிறார். பின்னர் சேலையால் அவரது கைகளையும் கட்டியிருக்கிறார். “கண்ணை மூடி செத்துப்போன உன் மாமனாரை வேண்டிக்கோம்மா” என்று சொல்லி இருக்கிறார்.